pythainlp/thai-wiki-dataset-v4 huggingface dataset:
พระธาตุโพนจิกเวียงงัว

พระธาตุโพนจิกเวียงงัว เป็นพระธาตุที่เชื่อกันว่าบรรจุพระธาตุเขี้ยวฝาง (พระทันตธาตุ) ประดิษฐานอยู่ที่วัดป่าพระธาตุบุ บ้านโคกป่าฝาง ตำบลปะโค อำเภอเมืองหนองคาย จังหวัดหนองคาย ตามตำนานอุรังคธาตุ มีลักษณะทางศิลปกรรมเป็นเจดีย์ทรงระฆังสูง ก่ออิฐสอด้วยดินและยางไม้ มีฐานประทักษิณเป็นรูปสี่เหลี่ยมขนาดกว้าง 17.50 เมตร ยาว 17.50 เมตร ภายในฐานประทักษิณถมดินอัดแน่น และน่าจะมีการฉาบขอบฐานประทักษิณด้วยปูนฉาบเช่นกัน อีกทั้งมุมทั้งสี่ทิศพบซากฐานอิฐรูปทรงสี่เหลี่ยมสันนิษฐานว่าเป็นพระธาตุจำลองประจำมุม 4 องค์ ถัดขึ้นไปคือฐานเขียงล่าง เป็นทรงสี่เหลี่ยมทำแท่นประดิษฐานโดยรอบ เพื่อประดิษฐานพระธาตุจำลอง 30 องค์ ส่วนเรือนธาตุเป็นองค์ระฆังทรงกลมเรียวยาวอยู่ด้านบน ถัดขึ้นไปเป็นชั้นบัวลูกแก้วในผังกลมซ้อนกัน 4 ชิ้น ส่วนยอดเป็นปลีทรงแหลมสูง คาดว่าน่าจะทำขึ้นใหม่ภายหลัง
ซากโบราณสถานอิฐ อยู่บริเวณด้านทิศตะวันออกของพระธาตุโพนจิก เป็นฐานอาคารก่ออิฐ ขนาด 5.30*5.30 เมตร สูง 80 เซนติเมตร ฐานล่างของอาคารดังกล่าวมีลักษณะเป็นฐานเขียง 1 ชั้น ภายในถมปรับพื้นด้วยเศษอิฐและดินผสมเม็ดแลงบดอัด นอกจากนี้ยังพบแท่งศิลาแลงทรงกระบอกปักอยู่โดยรอบซากฐานอาคารดังกล่าว จึงสันนิษฐานเบื้องต้นว่าฐานอาคารอิฐหลังนี้น่าจะเป็นสิม (โบสถ์) และแท่งศิลาแลงเหล่านี้น่าจะเป็นหลักกำหนดเขตในการทำสังฆกรรม เช่นเดียวกับพัทธสีมา
ประกาศขึ้นทะเบียนโบราณสถานในราชกิจจานุเบกษา เล่ม 99 ตอนที่ 172 วันที่ 18 พฤศจิกายน 2525 พื้นที่ประมาณ 1 ไร่ 1 งาน 58 ตารางวา
สหพรรคประชาชนซาราวัก

สหพรรคประชาชนซาราวัก  เป็นพรรคขนาดเล็กของแนวร่วมที่สามหรือบารีซันตีกะ ที่ตั้งขึ้นเมื่อ พ.ศ. 2519 ซึ่งประกอบด้วยสมาชิกอีก 2 พรรคคือพรรคแห่งชาติซาราวักและสหพรรคมรดกของประชาชนพื้นเมือง กลุ่มพันธมิตรนี้ได้เป็นรัฐบาลในรัฐซาราวักอย่างต่อเนื่อง และเป็นสมาชิกของบารีซันนาซีโยนัลหรือแนวร่วมแห่งชาติด้วย พรรคนี้ก่อตั้งเมื่อ พ.ศ. 2502 เพื่อเข้าร่วมการเลือกตั้งระดับเทศบาลในกูชิง ก่อนที่จะมีการเสนอให้ซาราวักรวมเข้ากับมาเลเซีย กลุ่มผู้ก่อตั้งเป็นนักธุรกิจเชื้อสายจีนที่นิยมนโยบายสังคมนิยม สมาชิกส่วนใหญ่ของพรรคในระยะแรกเป็นกลุ่มที่นิยมคอมมิวนิสต์ในซาราวัก สมาชิกอาวุโสบางคนได้ข้ามแดนไปยังกาลีมันตันเพื่อต่อต้านรัฐบาลซาราวักด้วยอาวุธ ชุมชนชาวจีนในซาราวักที่นิยมคอมมิวนิสต์เคยใช้พรรคนี้เป็นเครื่องมือในการต่อต้านการรวมซาราวักเข้ากับมาเลเซีย ในราว พ.ศ. 2503 พรรคได้ต่อต้านการจัดตั้งมาเลเซีย พรรคได้ร่วมมือกับพรรคประชาชนบรูไน พรรคแห่งชาติปาซก โมโมฆุน ในการยื่นเรื่องต่อสหประชาชาติว่าบอร์เนียวเหนือมีสิทธิ์ในการปกครองตนเองและมีความแตกต่างจากมลายา แต่ล้มเหลว ตั้งแต่ราว พ.ศ. 2513 เป็นต้นมา พรรคเริ่มหันมาร่วมมือกับรัฐบาลของสหพันธรัฐ โดยร่วมก่อตั้งแนวร่วมแห่งชาติ ผู้สนับสนุนพรรคส่วนใหญ่เป็นชาวจีน อองกุยฮุย ผู้ก่อตั้งพรรคเสียชีวิตเมื่อเดือนเมษายน พ.ศ. 2543
อนาคตของพรรคนี้ยังไม่แน่นอนเพราะไม่ประสบความสำเร็จในการเลือกตั้งในรัฐซาราวักเมื่อ พ.ศ. 2554 หัวหน้าพรรคคนปัจจุบันคือ ดาโต๊ะ ปาติงงี ตัน ศรี จอร์จ ชาน ฮง นัม ซึ่งเป็นรองมุขมนตรีของซาราวัก
เขตปกครองตนเองว้า

เขตปกครองตนเองว้า (ออกเสียง: wa̰ kòbàɪɴ ʔoʊʔtɕʰoʊʔ kʰwɪ̰ɴja̰ táɪɴ) เป็นพื้นที่ที่จัดตั้งขึ้นโดยรัฐธรรมนูญ พ.ศ. 2551 ประกอบด้วย โหป่าง มองเมา ปางหวาย นาพาน (Nahpan), มัตมัน และ ปางซางหรือปางคำ (Pangkham) ในรัฐชาน ชื่ออย่างเป็นทางการได้ประกาศ เมื่อ 20 สิงหาคม พ.ศ. 2553 เป็นเขตที่จัดให้ชาวว้าได้ปกครองตนเอง แต่ในปัจจุบัน ได้มีการรวบรวม รัฐว้า ในชื่อทางการว่า เขตพิเศษว้า 2 แห่งรัฐชาน
เฮดเลสครอส

เฮดเลสครอส  เป็นสตูดิโออัลบั้มที่ 14 ของวงเฮฟวีเมทัล แบล็ค ซับบาธ วางขายในเดือน เมษายน 1989 เป็นอัลบั้มที่สองที่ได้ร่วมงานกับTony Martin และเป็นอัลบั้มแรกที่ได้ Cozy Powell มาเล่นกลองกับวง อัลบั้มนี้ใช้เวลาแปดสัปดาห์ในการอยู่บนชาร์ด Billboard 200 ในอันดับที่ 115
ระยะคิวที

ระยะ QT คือความยาวระหว่างจุดเริ่มต้นของคลื่น Q ไปจนถึงจุดสิ้นสุดของคลื่น T ในช่วงจังหวะไฟฟ้าของหัวใจซึ่งเห็นได้จากการตรวจคลื่นไฟฟ้าหัวใจ โดยทั่วไปแล้วระยะ QT แสดงถึงช่วงการคลายความเป็นขั้ว (depolarization) และการคืนความเป็นขั้ว (repolarization) ของหัวใจห้องล่างทั้งสองห้อง การมีระยะ QT ที่ยาวกว่าปกติเป็นตัวบ่งชี้ทางชีวภาพว่าอาจจะเกิดมีภาวะหัวใจห้องล่างเต้นเร็วผิดปกติเช่น torsades de pointes และเป็นป้จจัยเสี่ยงที่จะทำให้เกิดการเสียชีวิตเฉียบพลันได้
ตอร์ซาดเดอปวงต์

ตอร์ซาดเดอปวงต์  หรือ ตอร์ซาด  คือภาวะหัวใจเต้นผิดจังหวะชนิดร้ายแรงอย่างหนึ่ง เป็นภาวะหัวใจห้องล่างเต้นเร็วซึ่งมีลักษณะเฉพาะเห็นได้จากการตรวจคลื่นไฟฟ้าหัวใจ คำนี้เป็นภาษาฝรั่งเศสแปลว่าการหมุนของจุด (twisting of the points) บรรยายไว้ครั้งแรกเมื่อ ค.ศ. 1966 โดยฟร็องซัว เดแซร์แตน (François Dessertenne)
พื้นที่ปกครองตนเองโกก้าง

พื้นที่ปกครองตนเองโกก้าง ([kó.ka̰ɰ̃ kò.bàɪ̯ɰ̃ ʔoʊ̯ʔ.t͡ɕʰoʊ̯ʔ kʰwɪ̰ɰ̃.ja̰ dè.θa̰]) จัดตั้งขึ้นตามรัฐธรรมนูญ พ.ศ. 2551 ประกอบด้วยเมืองโกก้างและเมืองเล่าไก่ในรัฐฉาน ชื่ออย่างเป็นทางการได้ประกาศเมื่อ 20 สิงหาคม พ.ศ. 2553
เป็นเขตปกครองตนเองของจีนโกก้าง
พื้นที่ปกครองตนเองปะหล่อง

พื้นที่ปกครองตนเองปะหล่อง ([pə.làʊ̯ɰ̃ kò.bàɪ̯ɰ̃ ʔoʊ̯ʔ.t͡ɕʰoʊ̯ʔ kʰwɪ̰ɰ̃.ja̰ dè.θa̰]) เป็นเขตปกครองตนเองในประเทศพม่า ประกอบด้วยเมืองน้ำสั่นและเมืองม่านต้งในรัฐฉาน จัดตั้งขึ้นตามรัฐธรรมนูญ พ.ศ. 2551 ชื่อที่เป็นทางการได้ประกาศเมื่อ 20 สิงหาคม 2553 เป็นเขตที่ชาวปะหล่องได้ปกครองตนเอง เมืองหลักคือเมืองน้ำสั่น
พื้นที่ปกครองตนเองดะนุ

พื้นที่ปกครองตนเองดะนุ ([də.nṵ kò.bàɪ̯ɰ̃ ʔoʊ̯ʔ.t͡ɕʰoʊ̯ʔ kʰwɪ̰ɰ̃.ja̰ dè.θa̰]) จัดตั้งตามรัฐธรรมนูญ พ.ศ. 2551 ประกอบด้วยเมือง 2 เมืองในรัฐฉานคือเมืองยหว่าหง่านและเมืองป๊างตะร่า ชื่ออย่างเป็นทางการประกาศเมื่อ 20 สิงหาคม 2553 เป็นเขตปกครองตนเองของชาวดะนุ
พื้นที่ปกครองตนเองนาคา

พื้นที่ปกครองตนเองนาคา ([nà.ɡa̰ kò.bàɪ̯ɰ̃ ʔoʊ̯ʔ.t͡ɕʰoʊ̯ʔ kʰwɪ̰ɰ̃.ja̰ dè.θa̰]) จัดตั้งตามรัฐธรรมนูญ พ.ศ. 2551 เป็นเขตปกครองตนเองที่ประกอบด้วยเมือง 3 เมือง คือ เมืองเลชี่ เมืองละแฮ และเมืองน่านยู่น ในอดีตเป็นส่วนหนึ่งของจังหวัดคำตี่ ภาคซะไกง์ ชื่ออย่างเป็นทางการประกาศเมื่อ 20 สิงหาคม 2553 เป็นเขตที่ปกครองตนเองโดยชาวนาคา
เรือลาดตระเวนประจัญบานชั้นคิรอฟ

เรือลาดตระเวนประจัญบานชั้นคิรอฟ สังกัดกองทัพเรือรัสเซีย ปัจจุบันเป็นเรือรบผิวน้ำพลังงานนิวเคลียร์ที่ใหญ่ที่สุดในโลก (ไม่นับรวมเรือบรรทุกเครื่องบิน เรือดำน้ำ และเรือช่วยรบ) ในรัสเซียรู้จักในชื่อว่า โครงการ 1144 ออร์แลน แรกเริ่มออกแบบให้เป็นเรือลาดตระเวนติดอาวุธนำวิถีของสหภาพโซเวียต
เรือชั้นคิรอฟมีขนาดใหญ่รองจากเรือบรรทุกเครื่องบินเพียงเท่านั้น โดยมีขนาดใกล้เคียงกับเรือประจัญบานในสมัยสงครามโลกครั้งที่ 1 จากการประจำการของเรือชั้นคิรอฟ ทำให้สหรัฐอเมริกาจำเป็นต้องนำเรือประจัญบานชั้นไอโอวาเข้าประจำการอีกครั้งในช่วงต้นทศวรรษที่ 1980
พื้นที่ปกครองตนเองปะโอ

พื้นที่ปกครองตนเองปะโอ ([pə.ʔo̰ kò.bàɪ̯ɰ̃ ʔoʊ̯ʔ.t͡ɕʰoʊ̯ʔ kʰwɪ̰ɰ̃.ja̰ dè.θa̰]) จัดตั้งขึ้นตามรัฐธรรมนูญ พ.ศ. 2551 ประกอบด้วยเมืองหัวพง เมืองสี่แส่ง และเมืองปางล้องในรัฐฉาน ชื่อที่เป็นทางการประกาศเมื่อ 20 สิงหาคม พ.ศ. 2553 เป็นเขตปกครองตนเองของชาวปะโอ
คณะวิทยาการจัดการและเทคโนโลยีสารสนเทศ มหาวิทยาลัยนครพนม

คณะวิทยาการจัดการและเทคโนโลยีสารสนเทศ มหาวิทยาลัยนครพนม เป็นคณะ ของมหาวิทยาลัยนครพนม ตั้งอยู่ที่ 167/2 ม.8 บ.เนินสะอาด ต.นาราชควาย อ.เมือง จ.นครพนม 48000 มีนโยบายมุ่งเน้นให้เป็นสถาบันการศึกษาชั้นนำด้านบริหารธุรกิจ เทคโนโลยีสารสนเทศและการสื่อสาร เป็นที่ยอมรับในภาคตะวันออกเฉียงเหนือ ระดับชาติ และอนุภาคลุ่มน้ำโขง ซึ่งสิ่งสำคัญ คือ การผลิตบัณฑิตที่ดีและเก่ง เป็นที่ต้องการของสังคม ชุมชน และระดับประเทศต่อไป
ประวัติ.
"คณะวิทยาการจัดการและเทคโนโลยีสารสนเทศ" จัดตั้งขึ้นตามโครงสร้างของตาม ประกาศกฎกระทรวง จัดตั้งส่วนราชการในมหาวิทยาลัยนครพนม พ.ศ. 2550 เมื่อวันที่ 2 สิงหาคม 2550 โดยจัดการสอนในระดับปริญญา เพื่อตอบสนองยุทธศาสตร์ชาติและผลิตกำลันคนด้านวิทยาการจัดการบริหารธุรกิจ และด้านเทคโนโลยีสารสนเทศและการสื่อสาร
ยูสปินมีราวด์ (ไลก์อะเรเคิด)

"ยูสปินมีราวด์ (ไลก์อะเรเคิด)"  เป็นเพลงของวงอังกฤษ วงเดทออร์อะไลฟ์ จากอัลบั้ม "ยูทเควก" เพลงได้ขึ้นอันดับ 1 ในชาร์ตซิงเกิลแห่งสหราชอาณาจักร โดยการผลิตของ สตอกไอท์เคนวอเตอร์แมน (Stock Aitken Waterman) เพลงได้ออกจำหน่ายในเดือน พฤศจิกายน ปี 1984 ได้ติดอันดับ 1 เดือนมีนาคม ปี 1985 อยู่ได้นานกว่าสิบเจ็ดสัปดาห์ และติดอันดับที่ 11 ในสหรัฐอเมริกาในเดือนกันยายนของปีนั้น
มิวสิกวิดีโอนี้กำกับโดย วอห์น อาร์เนลล์ และ แอนเทีย เบนตัน
เสียงประสาน มีรากฐานจากเพลง "ไรด์ออฟเดอะวาลคิรีส์" ของริชาร์ด วากเนอร์
ทามะ (เมือง)

ทามะ  เป็นนครในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น มีจำนวนประชากร 148,285 คน 73,167 หลังคาเรือน และมีความหนาแน่นของประชากร 
ทามะเป็นที่ตั้งของสวนสนุกซานริโอพูโรแลนด์ และสถานตากอากาศทามะฮิลล์เป็นสถานที่พักผ่อนหย่อนใจของกองกำลังป้องกันตนเองญี่ปุ่น และกองทัพอากาศสหรัฐอเมริกา
ประชากร.
ตามข้อมูลสำมะโนของญี่ปุ่น ประชากรของนครทามะเพิ่มขึ้นรวดเร็วอย่างมากในช่วงทศวรรษ 1970 และ 1980
ลอรีน

โลรีน ซีเน็บ โนรา ทาลฮาวี (เกิด 16 ตุลาคม ค.ศ. 1983) หรือชื่อในวงการ ลอรีน  เป็นนักร้องและโปรดิวเซอร์เพลงป็อปชาวสวีเดน เธอเป็นตัวแทนของสวีเดนในการประกวดเพลงยูโรวิชันปี 2012 ในบากู ประเทศอาเซอร์ไบจาน ด้วยเพลง "ยูโฟเรีย" และอีกครั้งในการประกวดปี 2023 ในลิเวอร์พูล สหราชอาณาจักร ด้วยเพลง "แทดทู" ซึ่งได้ชนะการประกวดทั้งสองครั้ง ทำให้เธอเป็นศิลปินคนที่สองที่ชนะการประกวดยูโรวิชันมากกว่าหนึ่งครั้งตามหลังจอห์นนี โลแกนและเป็นศิลปินหญิงคนแรกที่ทำเช่นนี้ได้ อีกทั้งทำให้สวีเดนครองสถิติชนะการประกวดมากที่สุดรวมเจ็ดครั้ง เท่ากับไอร์แลนด์
ลอรีนสนใจที่จะเป็นนักดนตรี ในปี 2004 เธอจึงได้เข้าร่วมการแข่งขัน "ไอดอล" และได้รับอันดับที่สี่ หนึ่งปีต่อมาเธอได้ออกซิงเกลแรก "เดอะสเนก" ร่วมกับวงร็อบเอ็นแรซ และได้เข้ามาเป็นพิธีกรในรายการโทรทัศน์ทีวี400 ในขณะที่ทำงานเป็นโปรดิวเซอร์และผู้กำกับรายการเรียลลิตีทีวีของสวีเดนหลายรายการ เธอได้เข้าแข่งขันในเมลูดีเฟ็สติวอเลินปี 2011 ด้วยเพลง "มายฮาร์ทอีสรีฟิวซิงมี" ซึ่งติดท็อป 10 ของประเทศสวีเดน เธอมีเพลงติดท็อป 20 ในประเทศสวีเดนถึง 2 เพลงด้วยกัน ได้แก่ "ครายอิงเอาท์ยัวร์เนม" (ค.ศ. 2012) และ "สเตตเมนต์ส" ซึ่งเข้าแข่งเมลูดีเฟ็สติวอเลินปี 2017
ชีวิตช่วงต้น.
ลอรีนเกิดที่อาเคอร์สเบอร์กา ประเทศสวีเดนในปี ค.ศ. 1983 โดยบิดาและมารดาเป็นผู้อพยพชนเบอร์เบอร์โมร็อกโก ในช่วงแรกของชีวิตเธอและครอบครัวได้ย้ายไปอาศัยที่เว็สเตอรวส ลอรีนได้เติบโตที่นั่นและเรียกเป็นบ้านเกิดของตน เธอใช้เวลาช่วงวัยรุ่นส่วนใหญ่ในกรีตา
ชีวิตส่วนตัว.
ลอรีนเคยคบหาอยู่กับดาเนียล ลินด์สตรอม ผู้ชนะ "ไอดอล 2004" ระหว่างปี 2004 และ 2006 ทั้งคู่อาศัยร่วมกันในอะพาร์ตเมนต์ที่ตั้งอยู่ในซอเดอร์มาล์ม ลินด์สตรอมอุทิศอัลบั้มแรกหลังการชนะ "ไอดอล" แก่ลอรีน
ในช่วงต้นปี 2017 ลอรีนได้เปิดเผยว่าตนเองรักร่วมสองเพศ ในเดือนมีนาคม ค.ศ. 2021 ลอรีนเปิดเผยว่าเธอมีแฟนหนุ่มแล้ว
อูอีนูดาการ์ตา

อูอีนูดาการ์ตา  หรือสะกดแบบเก่าว่า อิงนูดาการ์ตา  หรือเพลงสรรเสริญรัฐธรรมนูญ เป็นเพลงชาติและเพลงสรรเสริญพระบารมีของราชอาณาจักรโปรตุเกส ประกาศใช้อย่างเป็นทางการในเดือนพฤษภาคม พ.ศ. 2377 เรียบเรียงทำนองโดยพระเจ้าเปดรูที่ 4 แห่งโปรตุเกส (จักรพรรดิเปดรูที่ 1 แห่งบราซิล) คำว่า "การ์ตา" ในที่นี้หมายถึงรัฐธรรมนูญที่พระเจ้าเปดรูที่ 4 ลงพระนามประกาศใช้เป็นรัฐธรรมนูญแห่งราชอาณาจักร ในปี พ.ศ. 2454 เพลงดังกล่าวนี้ถูกยกเลิก ภายหลังจากการปฏิวัติที่โค่นสถาบันพระมหากษัตริย์และทำให้โปรตุเกสเป็นสาธารณรัฐและใช้เพลงชาติฉบับใหม่ที่มีชื่อว่า "อาปูร์ตูเกซา"
โคซี พาวเวลล์

โคลิน ฟลูคส์  เกิดวันที่ 29 ธันวาคม ค.ศ. 1947 เสียชีวิตวันที่ 5 เมษายน ค.ศ. 1998 มีอีกชื่อว่า โคซี โพเวลล์(Cozy Powell) เป็นมือกลองแนวร็อคชาวอังกฤษ เขามีชื่อเสียงจากการเป็นสมาชิกหลายๆวงเช่น แบล็กแซ็บบาธ
บาฮาซา

บาฮาซา ตามสำเนียงอินโดนีเซีย หรือ บาฮาเซอ ตามสำเนียงมลายูมาตฐาน (bahasa) เป็นคำในภาษามลายูและภาษาอินโดนีเซีย แปลว่า ภาษา เป็นคำที่มีที่มาจากภาษาสันสกฤต भाषा "bhāṣā" หมายถึง ภาษาพูด คำว่าบาฮาซาที่ใช้ในเอเชียตะวันออกเฉียงใต้และเอเชียใต้จะใช้กำกับชื่อภาษาที่ได้รับอิทธิพลจากภาษาบาลีและสันสกฤต โดยใช้คำว่าบาฮาซาหรือภาษา
คำว่า บาฮาซา อาจหมายถึง
เป็นต้น
อุดมลักษณ์ เพ็งนรพัฒน์

อุดมลักษณ์ เพ็งนรพัฒน์ (เกิด 6 มีนาคม พ.ศ. 2508) เป็นนักการเมืองสตรีชาวไทย อดีตสมาชิกสภาผู้แทนราษฎรจังหวัดศรีสะเกษ ภรรยาจาตุรงค์ เพ็งนรพัฒน์ น้องสาวธีระ ไตรสรณกุล
ประวัติ.
อุดมลักษณ์ เกิดเมื่อวันที่ 6 มีนาคม พ.ศ. 2508 ที่อำเภอยางชุมน้อย จังหวัดศรีสะเกษ เป็นบุตรนายฮวด นางจือเฮียง ไตรสรณกุลน้องสาวธีระ ไตรสรณกุล และวิชิต ไตรสรณกุล นายกองค์การบริหารส่วนจังหวัดศรีสะเกษ ด้านครอบครัวสมรสกับจาตุรงค์ เพ็งนรพัฒน์ มีบุตร 2 คน
สำเร็จการศึกษาพยาบาลศาสตรและผดุงครรภ์ชั้นสูง จากวิทยาลัยนครราชสีมา
การทำงาน.
อุดมลักษณ์ ประกอบวิชาชีพพยาบาล และเปิดสถานพยาบาลคลินิกอุดมลักษณ์การพยาบาลและผดุงครรภ์ ต่อมาได้ลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ สังกัดพรรคมัชฌิมาธิปไตย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แทนสามีที่ถูกตัดสิทธิ์ทางการเมือง ต่อมาได้ย้ายมาสังกัดพรรคภูมิใจไทย ซึ่งอุดมลักษณ์ เป็นหนึ่งในผู้ถูกเสนอชื่อให้เข้ารับตำแหน่งรัฐมนตรีช่วยว่าการกระทรวงสาธารณสุขแทนมานิต นพอมรบดี แต่ท้ายที่สุดตำแหน่งดังกล่าวตกเป็นของพรรณสิริ กุลนาถศิริ
อุดมลักษณ์ ได้รับเลือกตั้งเป็น สส. อีกสมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สามารถเอาชนะภูมินทร์ ลีธีระประเสริฐ อดีต สส.หลายสมัย และณรงค์สิทธิ์ เครือรัตน์ อดีตสมาชิกวุฒิสภาจังหวัดศรีสะเกษ จากพรรคเพื่อไทย โดยเป็น สส.เพียงคนเดียวของจังหวัดศรีสะเกษที่ไม่ได้สังกัดพรรคเพื่อไทย
ต่อมาย้ายไปร่วมงานกับพรรคเพื่อไทย อยู่ระยะหนึ่งก่อนจะกลับมาร่วมงานกับพรรคภูมิใจไทยอีกครั้ง ในการเลือกตั้ง พ.ศ. 2566 ได้ลงสมัครรับเลือกตั้งเป็นสมาชิกสภาผู้แทนราษฎร จังหวัดศรีสะเกษ เขต 4 สังกัดภูมิใจไทย แต่ไม่ได้รับการเลือกตั้งแพ้ให้กับภูมินทร์ ลีธีระประเสริฐ
โรงพยาบาลสมเด็จพระยุพราช

โรงพยาบาลสมเด็จพระยุพราช (รพร.) เป็นโรงพยาบาลชุมชนประจำอำเภอสังกัดกระทรวงสาธารณสุข (ยกเว้นโรงพยาบาลสมเด็จพระยุพราชสระแก้ว โรงพยาบาลสมเด็จพระยุพราชเดชอุดมและโรงพยาบาลสมเด็จพระยุพราชสว่างแดนดิน ที่เป็นโรงพยาบาลทั่วไป) มีขีดความสามารถระดับปฐมภูมิ (Primary Care) หรือระดับทุติยภูมิ (Secondary Care) ในบางแห่ง มีจำนวนเตียง 30 - 200 เตียง ให้การสนับสนุนโดยมูลนิธิโรงพยาบาลสมเด็จพระยุพราช โดยโครงการก่อสร้างโรงพยาบาลสมเด็จพระยุพราชเริ่มขึ้นในปี พ.ศ. 2520 ในสมัยรัฐบาลศาสตราจาย์ธานินทร์ กรัยวิเชียร เป็นนายกรัฐมนตรี ซึ่งมีดำริที่จะสร้างโรงพยาบาลอำเภอ ขนาด 30 เตียง ในอำเภอท้องถิ่นทุรกันดารในขณะนั้น จำนวน 20 แห่ง ทั่วทุกภาคของประเทศ เพื่อน้อมเกล้าน้อมกระหม่อมถวายเป็นของขวัญแด่พระบาทสมเด็จพระเจ้าอยู่หัว รัชกาลปัจจุบัน(เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เนื่องในโอกาสพระราชพิธีอภิเษกสมรส 3 มกราคม พ.ศ. 2520 ปัจจุบันในประเทศไทยมีโรงพยาบาลสมเด็จพระยุพราช 21 แห่ง ดังนี้
ขุนหลวงพระยาไกรสี (เปล่ง เวภาระ)

ขุนหลวงพระยาไกรสี นามเดิม เปล่ง ต้นสกุล เวภาระ (27 ตุลาคม พ.ศ. 2405 – 29 เมษายน พ.ศ. 2444) เป็นนักกฎหมายชาวไทยคนแรกที่สำเร็จการศึกษาเป็นเนติบัณฑิตจากประเทศอังกฤษ อดีตอธิบดีกรมอัยการคนแรกของประเทศสยาม อดีตผู้ดำรงตำแหน่งลูกขุน ณ ศาลหลวง และอดีตอธิบดีผู้พิพากษาศาลพระราชอาญา
คำว่าขุนหลวงในที่นี้มีที่มาจากตำแหน่งลูกขุน ณ ศาลหลวง ซึ่งมีหน้าที่ด้านการรักษาตัวบทกฎหมายมาตั้งแต่สมัยกรุงศรีอยุธยา เดิมข้าราชการผู้ดำรงตำแหน่งนี้มีบรรดาศักดิ์ชั้นพระ ปรากฏนามในทำเนียบศักดินาว่า "ขุนหลวงพระไกรสี" ในสมัยรัชกาลที่ 5 ได้เลื่อนบรรดาศักดิ์ของข้าราชการตำแหน่งดังกล่าวจากชั้นพระเป็นพระยา จึงเรียกชื่อขุนนางตำแหน่งนี้ใหม่ว่า "ขุนหลวงพระยาไกรสี" ขุนหลวงพระยาไกรสี (เปล่ง เวภาระ) เป็น 1 ใน 2 คนที่ปรากฏหลักฐานว่าได้ดำรงตำแหน่งลูกขุน ณ ศาลหลวง ในบรรดาศักดิ์ชั้นพระยา
ประวัติ.
ขุนหลวงพระยาไกรสี มีนามเดิมว่า เปล่ง เวภาระ เกิดเมื่อวันจันทร์ขึ้น 5 ค่ำ เดือน 12 ปีจอ จุลศักราช 1224 ตรงกับวันที่ 27 ตุลาคม พ.ศ. 2405 ที่บ้านของหม่อมเจ้าหญิงประดับ ตำบลบางลำพู ริมวัดบวรนิเวศราชวรวิหาร บิดาเป็นมหาดเล็กหลวงชื่อนายหริ่ง ซึ่งเป็นบุตรคนที่ 9 ของเจ้าพระยาพลเทพ (ฉิม) มารดาชื่อ แก้ว
เริ่มเรียนหนังสือไทยเมื่ออายุได้ 9 ขวบ กับสำนักพระครูปริตโกศล (แปร่ม) วัดบวรนิเวศวิหาร เรียนได้ปีเศษ ก็มาเรียนกับป้าชื่อแสง ซึ่งเป็นบุตรีของเจ้าพระยาพลเทพ (ฉิม) เรียนทั้งหนังสือไทย หนังสือขอมและภาษาบาลี จนอายุได้ 13 ปี ก็ไปเป็นศิษย์เรียนหนังสือไทย หนังสือขอม ภาษาบาลีและวิชาเลข อยู่กั่บพระอริยมุนี (เอม) แต่เมื่อยังเป็นพระครูพุทธมนต์ปรีชา ที่วัดบวรนิเวศวิหาร
จนอายุได้ 15 ปี พระเจ้าบรมวงศ์เธอ กรมหลวงพิชิตปรีชากร ได้ทรงเอาไปบำรุงเลี้ยง และทรงสั่งสอนและฝึกหัดกฎหมายไทยและขนบธรรมเนียมราชการอยู่ 2 ปีเศษ จึงโปรดส่งให้ไปเล่าเรียนที่โรงเรียนพระราชวังนันทอุทยาน ซึ่งเป็นโรงเรียนชายล้วนสอนภาษาอังกฤษ มีหมอแมคฟาร์แลนด์ (S.G. Mcfarland) เป็นอาจารย์ใหญ่ และ แหม่มโคล (Miss Edna S.Cole) เป็นครูสอน
พออายุได้ 20 ปี พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้ส่งตัวไปเรียนกฎหมายที่กรุงลอนดอน ประเทศอังกฤษ เรียนกฎหมายโรมัน กฎหมายอังกฤษ กฎหมายระหว่างประเทศ ฯลฯ และฝึกหัดว่าความ จนจบเป็นเนติบัณฑิตในปี พ.ศ. 2431 นับเป็นคนไทยคนแรกที่ไปเรียนกฎหมายสำเร็จเป็นเนติบัณฑิตอังกฤษ จากสำนักมิดเดิลเทมเปิล (Middle Temple) แห่งกรุงลอนดอน ได้รับพระราชทานเงินรางวัลเรียนดีชั้นที่ 1 จากพระบาทสมเด็จพระจุลจอมเกล้าเจ้าอยู่หัว เป็นเงิน 50 ปอนด์ และได้รับพระราชทานเหรียญดุษฎีมาลา เข็มศิลปวิทยา หลังจากนั้นจึงได้เริ่มรับราชการที่กรมท่า (กระทรวงการต่างประเทศในปัจจุบัน) เป็นแห่งแรก และมีความเจริญก้าวหน้าในทางราชการมาตามลำดับ
ขุนหลวงพระยาไกรสี (เปล่ง เวภาระ) มีบุตรกับคุณหญิงทองคำ 4 คน คือ คุณชื่นจิต คุณสฤษดิ์ลาภ คุณผ่องศรี (สมรสกับพระสุทธิสารวินิจฉัย (มะลิ บุนนาค)) และคุณสฤษดิ์พร
ขุนหลวงพระยาไกรสี (เปล่ง เวภาระ) ป่วยเป็นโรคมานกษัย ถึงแก่อนิจกรรมเมื่อวันที่ 29 เมษายน พ.ศ. 2444 อายุได้ 38 ปี 6 เดือน แต่ศพของท่านได้ถูกเก็บไว้ที่วัดกัลยาณมิตรวรมหาวิหาร ฝั่งธนบุรี โดยไม่มีผู้ใดทราบ จนกระทั่งในปี พ.ศ. 2525 มีผู้ไปพบศพและแจ้งให้นายมารุต บุนนาค รัฐมนตรีว่าการกระทรวงยุติธรรมในขณะนั้น (ซึ่งมีศักดิ์เป็นหลานตาของท่าน) ทราบ จึงได้ดำเนินการขอพระราชทานเพลิงศพตามประเพณี โดยประกอบพิธีพระราชทานเพลิงศพ ณ เมรุวัดเทพศิรินทราวาสราชวรวิหาร เมื่อวันที่ 20 มกราคม พ.ศ. 2526
ขุนหลวงพระยาไกรสี

ขุนหลวงพระยาไกรสี หรือ ขุนหลวงพระยาไกรสีห์ เป็นบรรดาศักดิ์ของข้าราชการผู้อยู่ในตำแหน่ง "ลูกขุน ณ ศาลหลวง" อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เอารานนาวีอัน

เอารานนาวีอัน  เป็นเพลงชาติของสาธารณรัฐไอร์แลนด์ ซึ่งเนื้อร้องดั้งเดิมฉบับภาษาอังกฤษมีชื่อว่า "เพลงของทหาร"  เรียบเรียงทำนองโดย แพทริก เฮียร์นี กับ เพียดาร์ เกียร์นี ในฐานะผู้ประพันธ์บทร้อง โดยได้มีการแปลเป็นภาษาไอร์แลนด์โดยเลียม โอรินน์ บทร้องมีทั้งหมดสามบทและมีบทร้องประสานเสียงร้องคั่นระหว่างบท เพลงคำนับสำหรับประธานาธิบดี บรรเลงในงานพิธีการที่ประธานาธิบดีเข้าร่วมพิธี โดยบรรเลงหกห้องเพลงเฉพาะวรรสุดท้ายของบทประสานเสียง
การเรียบเรียง.
"เอารานนาวีอัน" จะมีการบรรเลง และ ขับร้องเป็นเพลงมาร์ช ในบางฉบับอาจมีความแตกต่างในการบรรเลง ในส่วนฉบับราชการบรรเลงโดยวงซิมโฟนีออเครสตร้านั้น สถานีวิทยุและโทรทัศน์แห่งชาติไอร์แลนด์ เป็นสัญญาณเปิด และปิดสถานีโทรทัศน์ตั้งแต่ พ.ศ. 2505 ในการแข่งขันโอลิมปิกฤดูร้อน 1996 ในพิธีการมอบเหรียญรางวัลกีฬาว่ายน้ำ โดยมีการบรรเลงเพลงชาติไอร์แลนด์ในทำนองเพลงช้า
บทร้อง.
บทประสานเสียง.
บทประสานเสียงของเพลงชาติมีการบรรเลงในทางสาธารณะที่แสดงข้างล่างนี้ ที่มาจากกระทรวงการต่างประเทศและพาณิชย์ สกอร์เพลงชาติ
ฉบับพิธีการ.
บทร้องดั้งเดิมมีสามบท โดยขับร้องแต่ละบทและตามด้วยบทประสานเสียง ในส่วนเพลงชาติฉบับสังเขปจะร้องเฉพาะบทประสานเสียงเท่านั้น ส่วนบทร้องในงานพิธีการจะร้องฉบับเต็ม ที่แสดงข้างล่างนี้:
วัฒนธรรมร่วมสมัย.
"เอารานนาวีอัน" ปรากฏในละครซิทคอมเรื่องMonty Python sketch Cosmetical Surgery - Raymond Luxury-Yacht
ชฎา

ชฎา คือเครื่องสวมศีรษะรูปคล้ายมงกุฎ โดยทั่วไปมียอดแหลม มีกรรเจียก (กระหนกข้างหู) ประดิษฐ์ขึ้นด้วยโลหะ เช่น ทอง หรือเงิน หรือวัสดุอื่น เช่น ไม้ เปเปอร์มาเช่ หรือพลาสติก แล้วทาสีให้ดูเหมือนโลหะ ผิวด้านนอกของชฎาจะตกแต่งอย่างสวยงาม โดยการแกะสลัก ประดับอัญมณี กระจกสี และพวงดอกไม้
ชฎาเกิดขึ้นช่วงกรุงศรีอยุธยาตอนปลาย โดยพัฒนาการจากลอมพอก ชฎาและมงกุฎต่างกัน คือชฎาจะมียอดปัดไปข้างหลังเหมือนลอมพอก ส่วนมงกุฎจะมียอดแหลมเป็นปลียอด
ชฎาที่เป็นเครื่องราชศิราภรณ์ส่วนใหญ่เรียกว่า "พระชฎา" หรือ "มงกุฎรอง" มีหลายชนิด ชฎามักใช้ในงานพิธีกรรมที่เกี่ยวข้องกับเจ้านายชั้นสูงและใช้ในงานนาฏศิลป์ วัฒนธรรมสมัยใหม่มีการใช้ชฎาเป็นเครื่องแต่งตัวในการเดินแบบ ถ่ายภาพยนตร์ และประกอบการแสดง
ก็อดเซฟอาวโซโลมอนไอส์แลนด์

ก็อดเซฟอาวโซโลมอนไอส์แลนด์  ขอพระเจ้าทรงคุ้มครองหมู่เกาะโซโลมอน เป็นเพลงชาติของหมู่เกาะโซโลมอน. ประกาศใช้อย่างเป็นทางการเมื่อ พ.ศ. 2521 ภายหลังจากการประกาศเอกราช. ประพันธ์บทร้องโดย มาริตา บาเลกานา และ ปานาปาซา บาเลกานา, ในขณะเดียวกันปานาปาซา บาเลกานา เป็นผู้เรียบเรียงทำนอง
คำอธิษฐานขององค์พระผู้เป็นเจ้า

คำอธิษฐาน (โปรเตสแตนต์) หรือ บทภาวนา (คาทอลิกและออร์ธอด็อกซ์) ขององค์พระผู้เป็นเจ้า  เป็นการอธิษฐานในศาสนาคริสต์ ซึ่งมีที่มาจากคัมภีร์ไบเบิลภาคพันธสัญญาใหม่ คัมภีร์ระบุคำอธิษฐานนี้ไว้อยู่สองแบบ คือแบบพระวรสารนักบุญมัทธิวตอนที่พระเยซูแสดงคำเทศนาบนภูเขา และแบบพระวรสารนักบุญลูกาตอนที่สาวกคนหนึ่งทูลพระเยซูว่า "องค์พระผู้เป็นเจ้า ขอทรงสอนพวกข้าพระองค์อธิษฐาน เหมือนที่ยอห์นสอนพวกศิษย์ของท่าน"
เนื้อหา.
เนื้อหาของคำอธิษฐานเป็นการสรรเสริญพระเป็นเจ้า และขอให้พระเจ้าประทานอาหาร การอภัยบาป การพ้นจากการถูกทดลอง เป็นต้น คริสต์ศาสนิกชนโปรเตสแตนต์และโรมันคาทอลิกในประเทศไทยแปลคำอธิษฐานแตกต่างกัน ดังนี้
โรมันคาทอลิก.
คริสตชนคาทอลิกเรียกบทภาวนาขององค์พระผู้เป็นเจ้าในอีกชื่อหนึ่งว่าบทข้าแต่พระบิดา  มีเนื้อหาดังนี้
"ข้าแต่พระบิดาของข้าพเจ้าทั้งหลาย
พระองค์สถิตในสวรรค์
พระนามพระองค์จงเป็นที่สักการะ
พระอาณาจักรจงมาถึง
พระประสงค์จงสำเร็จในแผ่นดินเหมือนในสวรรค์
โปรดประทานอาหารประจำวัน แก่ข้าพเจ้าทั้งหลายในวันนี้
โปรดประทานอภัยแก่ข้าพเจ้า เหมือนข้าพเจ้าให้อภัยแก่ผู้อื่น
โปรดช่วยข้าพเจ้าไม่ให้แพ้การผจญ
แต่โปรดช่วยให้พ้นจากความชั่วร้ายเทอญ
(เหตุว่าพระอาณาจักร พระอานุภาพ และพระสิริรุ่งโรจน์ เป็นของพระองค์ตลอดนิรันดร
อาแมน)"
ออร์ธอด็อกซ์.
คริสตชนออร์ธอดอกซ์เรียกว่าบทภาวนาขององค์พระผู้เป็นเจ้าหรือเรียกอีกอย่างหนึ่งว่าบทข้าแต่พระบิดา  โดยในปัจจุบัน เนื่องจากมีการปรับปรุงแก้ไขการแปล ทำให้มี 3 ฉบับ ดังนี้
<templatestyles src="Col-begin/styles.css"/>
โปรเตสแตนต์.
เนื่องจากคัมภีร์ไบเบิลของชาวโปรเตสแตนต์ในประเทศไทยมีหลายฉบับ แต่ละมีข้อความดังนี้
<templatestyles src="Col-begin/styles.css"/>
คัมภีร์เก้าเมฆา

คัมภีร์เก้าเมฆา หากเป็นในนิยายกำลังภายในจะเรียกวิชานี้ว่า เก้าเอี้ยงจินเก็ง จัดเป็นหนึ่งในสุดยอดวิชาในจักรวาลของกิมย้ง ซึ่งได้ปรากฏครั้งแรกใน มังกรหยกภาค 2 ในตอนท้ายเรื่อง ในเรื่องสำนักพยัคฆ์มังกร ได้ระบุว่าวิชานี้คิดค้นโดยปรมจารย์ เตียซำฮง เท่านั้น
ลำดับขั้นคัมภีร์เก้าเมฆา.
ในเรื่องสำนักพยัคฆ์มังกร เหวยโถเป็นเพียงคนเดียวที่สำเร็จพลังสวรรค์เก้าหรือคัมภีร์เก้าเมฆา ขั้นสุดขั้ว
ชแชแนวแมร์ลาอูกรายีนา

ชแชแนวแมร์ลาอูกรายีนืออีสลาวาอีวอเลีย  รู้จักในชื่ออย่างเป็นทางการว่า "เพลงชาติยูเครน"  หรือเรียกโดยย่อว่า ชแชแนวแมร์ลาอูกรายีนา (, #เปลี่ยนทาง) เป็นเพลงชาติของยูเครน ประกาศใช้อย่างเป็นทางการภายหลังจากการล่มสลายของสหภาพโซเวียตเมื่อ พ.ศ. 2535 ก่อนหน้านี้มีการใช้เพลงชาติอื่น ซึ่งมีเนื้อหาที่ปลุกใจทั้งสามเพลง ส่วนใหญ่ใช้เพลง"ซาอูกรายีนู"โดยมือกอลา วอรอนืย
ฐานะความเป็นเพลงชาติ.
รัฐเอกราชระหว่างสงครามโลกครั้งที่ 1.
เมื่อปี พ.ศ. 2460 (ค.ศ. 1917) ชแชแนวแมร์ลาอูกรายีนาได้รับการประกาศให้เป็นเพลงชาติของรัฐเอกราชยูเครนสมัยต่าง ๆ ดังนี้ สาธารณรัฐประชาชนยูเครน, สาธารณรัฐประชาชนยูเครนตะวันตก และรัฐยูเครน เพลงดังกล่าวนี้ใช้มาจนถึง พ.ศ. 2463 (ค.ศ. 1920) และถูกยกเลิกภายหลังจากการยึดของของโซเวียต
การประกาศเอกราช ครั้งที่ 2.
ชแชแนวแมร์ลาอูกรายีนา (พฤตินัย) ถูกขับร้องครั้งแรกในพิธีเข้ารับตำแหน่งประธานาธิบดี เลโอนิก คราชาค เมื่อวันที่ 5 ธันวาคม พ.ศ. 2534
มาตราที่ 20 ของรัฐธรรมนูญแห่งสาธารณรัฐยูเครน (28 มิถุนายน, พ.ศ. 2539) เพลงชาติสาธารณรัฐยูเครน โดย มีไคโล เวร์บิตสกี เป็นผู้กำหนดแนวคิดสำคัญในการเรียบเรียงทำนอง :
"The State Anthem of Ukraine is the national anthem set to the music of M. Verbytskyi, with words that are confirmed by the law adopted by no less than two-thirds of the constitutional composition of the Verkhovna Rada of Ukraine."
เนื้อร้อง.
เนื้อร้องฉบับดั้งเดิม.
เนื้อร้องฉบับดั้งเดิม เพยแพร่เมื่อ ค.ศ. 1863 ("note the archaic orthography")
คาชิมะ (จังหวัดอิบารากิ)

คาชิมะ  เป็นนครที่ตั้งอยู่ทางตะวันออกเฉียงใต้ของจังหวัดอิบารากิ ประเทศญี่ปุ่น มีพื้นที่ทั้งหมด 106.02 ตารางกิโลเมตร ข้อมูลเมื่อ ค.ศ. 2023 (2023)[ [update]] มีจำนวนประชากรประมาณ 65,657 คน เป็นเมืองท่าเมืองหนึ่งในจังหวัดอิบารากิ
เดิมเป็นเมืองหนึ่งในอำเภอคาชิมะ ได้รวมกับหมู่บ้านโอโนะและยกฐานะเป็นนครอย่างเป็นทางการเมื่อวันที่ 1 กันยายน ค.ศ. 1995 เป็นศูนย์กลางของเขตอุตสาหกรรมคาชิมะ มีโรงงานอุตสาหกรรมกว่า 1,500 แห่ง ส่วนใหญ่เป็นอุตสาหกรรมพวกปิโตรเคมีและเหล็ก นอกจากนี้ สนามฟุตบอลคาชิมะ ซึ่งใช้ในการแข่งขันฟุตบอลโลก 2002 ก็ตั้งอยู่ที่เมืองนี้
เทคโนโลยีอวกาศ

เทคโนโลยีอวกาศ  เป็นเทคโนโลยีที่ใช้ในการสำรวจสิ่งต่างๆ ทั้งในโลกและที่อยู่นอกโลก ในปัจจุบันเทคโนโลยีอวกาศได้มีการพัฒนาเกิดขึ้นมากมาย โดยองค์การต่างๆ และองค์การที่มีบทบาทสำคัญในการพัฒนาเทคโนโลยีอวกาศยกตัวอย่าง เช่น องค์การนาซ่า ของประเทศสหรัฐอเมริกา ใช้ในการสำรวจสิ่งที่ต้องการศึกษาสิ่งต่าง ๆ ในจักรวาล การใช้ประโยชน์จากเทคโนโลยีอวกาศ ในด้านต่าง ๆ เช่น การสื่อสาร การสำรวจทรัพยากรโลก
เสือดาวอามูร์

เสือดาวอามูร์ หรือ เสือดาวไซบีเรีย (ชื่อวิทยาศาสตร์: "Panthera pardus orientalis") เป็นเสือดาวชนิดย่อยชนิดหนึ่ง
เสือดาวอามูร์ มีลักษณะคล้ายกับเสือดาวทั่วไป เพียงแต่ลายจุดตามลำตัวเทียบกันแล้วกับเสือดาวชนิดอื่น เสือดาวอามูร์ลายจะค่อนข้างเล็กกว่า อยู่ชิดกันมากกว่า และสันจุดบางกว่า การเปลี่ยนสีตามฤดูกาลด้วย โดยจะมีสีซีดที่สุดในฤดูหนาว
เสือดาวอามูร์ พบกระจายพันธุ์ในแถบตะวันออกไกลของรัสเซีย, จีนทางภาคตะวันออกจรดพรมแดนเกาหลีเหนือและคาบสมุทรเกาหลี โดยที่ตัวผู้เมื่อโตเต็มที่มีน้ำหนักเฉลี่ย 32–48 กิโลกรัม แต่บางตัวอาจมีน้ำหนักมากถึง 75 กิโลกรัม ขณะที่ตัวเมียมีน้ำหนัก 25–43 กิโลกรัม
เสือดาวอามูร์ นับเป็นเสือดาวและสัตว์ป่าชนิดหนึ่งที่ใกล้สูญพันธุ์มากแล้วชนิดหนึ่งของโลก โดยคาดว่ามีจำนวนประชากรในธรรมชาติในปัจจุบันเหลือเพียงไม่เกิน 100 ตัว โดยในกลางปี 2012 มีการบันทึกภาพของเสือดาวอามูร์วัยเต็มตัวได้ที่เขาฉังไป๋ซาน มณฑลจี๋หลิน ซึ่งเป็นการบ่งบอกด้วยว่าสภาพแวดล้อมของป่าแถบนี้ยังคงอุดมสมบูรณ์อยู่
ลักษณะทั่วไป.
เสือดาวอามูร์มีลักษณะเด่นที่เป็นเอกลักษณ์ต่างจากเสือดาวชนิดอื่นตรงที่มีขนซึ่งฟูและดกกว่าเสือดาวอื่น ๆ นอกจากนี้เสือดาวอามูร์ยังเปลี่ยนแปลงสีขนและผิวหนังตามฤดูกาล แม้จะไม่ถึงกับผลัดสีขนขาวสนิทเหมือนกระต่าย หรือ จิ้งจอก แต่ก็มีความแตกต่างที่สามารถสังเกตได้ชัดเมื่อเปลี่ยนฤดูกาล โดยขนบนตัวของมัน จะยาวและหนาแน่นเมื่ออุณหภูมิเปลี่ยน ความยาวของเส้นผมที่ด้านหลังอยู่ที่ 20–25 มม. (0.79–0.98 นิ้ว) ในฤดูร้อน และยาวถึง 70 มม. (2.8 นิ้ว) ในฤดูใบไม้ผลิ 
ในขณะที่สีขนของมันจากสีเหลืองสดเข้มในช่วงฤดูร้อนและใบไม้ผลิ จะจางลงกลายเป็นสีเหลืองอ่อนในช่วงฤดูหนาว
เสือดาวอามูร์มีความแตกต่างของขนาดระหว่างตัวผู้และตัวเมียค่อนข้างน้อย โดยเสือดาวเพศผู้ ความยาวประมาณ 107–136 เซนติเมตร หางยาว 80–90 เซนติเมตร หนัก 32–48 กิโลกรัม ในขณะที่เสือเพศเมียนั้นหนัก 25–42 กิโลกรัม
โรงเรียนมารีย์อนุสรณ์

โรงเรียนมารีย์อนุสรณ์ เป็นโรงเรียนเอกชนในตำบลในเมือง อำเภอเมืองบุรีรัมย์ จังหวัดบุรีรัมย์ เปิดทำการสอนตั้งแต่ พ.ศ. 2525 จนถึงปัจจุบัน และเป็นโรงเรียนขนาดใหญ่สังกัดสำนักบริหารงานคณะกรรมการส่งเสริมการศึกษาเอกชน กระทรวงศึกษาธิการ สอนตั้งแต่ระดับเตรียมอนุบาล–มัธยมศึกษาตอนต้น โดยจัดกิจกรรมการเรียนการสอนเป็นไปตามแนวนโยบายของการจัดการศึกษาแห่งชาติ ตามจุดหมาย หลักการ และโครงสร้างของหลักสูตรที่กระทรวงศึกษาธิการกำหนด
ประวัติ.
ในปี พ.ศ. 2524 มุขนายกยออากิม พเยาว์ มณีทรัพย์ มุขนายกแห่งมิสซังโรมันคาทอลิกนครราชสีมา เป็นผู้ก่อตั้งโรงเรียนมารีย์อนุสรณ์ และบาทหลวงวิโรจน์ สมหมาย เป็นผู้รับผิดชอบโครงการจัดตั้งโรงเรียนในเขตจังหวัดบุรีรัมย์ ได้ซื้อที่ดินเนื้อที่ 6,300 ตารางเมตร ทำการก่อสร้างอาคารต่าง ๆ โดยตั้งชื่อว่า โรงเรียนอนุบาลมารีย์อนุสรณ์ และได้รับอนุญาตให้เปิดทำการสอนเมื่อวันที่ 12 กุมภาพันธ์ พ.ศ. 2525 และในปี พ.ศ. 2526 ได้เปลี่ยนชื่อเป็น โรงเรียนมารีย์อนุสรณ์ การบริหารงานและการดำเนินงานการศึกษาของโรงเรียนมารีย์อนุสรณ์ มีการพัฒนาอย่างต่อเนื่องทำให้มีจำนวนนักเรียนเพิ่มขึ้นในปีต่อมา
อิสโปร์ชีกลูบีโกริงชังส์เปาลิสตา

สปอร์ตคลับคอรินเทียนส์เปาลิสตา  หรือที่รู้จักกันในชื่อ คอรินเทียนส์ ("Corinthians") เป็นสโมสรฟุตบอลอาชีพบราซิล ก่อตั้งขึ้นใน ค.ศ. 1910 
ผู้เล่นชุดปัจจุบัน.
<templatestyles src="Template:Football squad player/styles.css" />
วอลเลย์บอลหญิงชิงแชมป์เอเชีย 2001

วอลเลย์บอลหญิงชิงแชมป์เอเชีย 2001  เป็นครั้งที่ 11 ของการแข่งขัน การแข่งขันในครั้งนี้จัดขึ้นระหว่างวันที่ 23–30 กันยายน พ.ศ. 2544 ณ จังหวัดนครราชสีมา, ประเทศไทย
การแบ่งกลุ่ม.
แบ่งกลุ่มโดยอาศัยอันดับจากวอลเลย์บอลหญิงชิงแชมป์เอเชีย 1999
อันดับการแข่งขัน.
<templatestyles src="Col-begin/styles.css"/>
วอลเลย์บอลหญิงชิงแชมป์เอเชีย 2009

การแข่งขันวอลเลย์บอลหญิงชิงชนะเลิศแห่งเอเชีย 2009  จัดขึ้นระหว่างวันที่ 5-13 กันยายน 2009 ณ ฮานอย ประเทศเวียดนาม
การแบ่งกลุ่ม.
แบ่งกลุ่มโดยอาศัยอันดับจากการแข่งขันวอลเลย์บอลหญิงชิงชนะเลิศแห่งเอเชีย 2007
อันดับการแข่งขัน.
<templatestyles src="Col-begin/styles.css"/>
กแดโดโมฟมูย

กแดโดโมฟมูย? (#เปลี่ยนทาง) เป็นเพลงชาติเชโกสโลวาเกียและเช็กเกีย ผลงานประพันธ์โดยฟรัญจิแช็ก ชโกรป เรียบเรียงทำนองโดยโยแซ็ฟ กาแยตาน ติล
ผลงานชิ้นนี้ที่ได้ประพันธ์ขึ้นเป็นส่วนหนึ่งละครเวทีเบาสมอง เรื่อง "นักเล่นซอหรือไม่มีความโกรธและไม่มีการต่อสู้"  กำกับการแสดงโดย Karel Strakatý ละครเวทีเรื่องนี้ได้จัดแสดงครั้งแรกที่โรงละครแห่งชาติ กรุงปราก เมื่อวันที่ 21 ธันวาคม, พ.ศ. 2377 (ค.ศ. 1834). บทร้องดั้งเดิมนั้นมีสองบท (ที่แสดงข้างล่างนี้). ต่อมาJ. K. Tyl ได้พิจารณาทั้งบทร้อง และ ทำนอง ที่บรรเลงร่วมกับวงดุริยางค์, มีความไม่ลงตัวบางประการ, ช่วงต่อมาเพลงดังกล่าวนี้ได้รับความนิยมในหมู่ชาวเช็ก และ ความเป็นอัตลักษณ์ ในช่วงสมัยของราชวงศ์ฮับสบูร์ก.<ref name="law 3/1993">Article 7 of Czech law n° 3/1993 Sb. on statehood emblems</ref>
หลังจากสิ้นสุดสงครามโลกครั้งที่ 1 ในปี พ.ศ. 2461 ประเทศเชโกสโลวาเกียได้รับการสถาปนา โดยได้นำเนื้อร้องบทแรกของเพลง "กแดโดโมฟมูย?" และ "นัตตราตรอว์ซาบลีสกา" (สาธารณรัฐสโลวัก) รวมเป็นเพลงเดียวกัน ในดินแดนเช็กนั้น มีกลุ่มชาติพันธุ์เยอรมันและฮังการี โดยได้แปลเนื้อร้องเป็นภาษาฮังการีและเยอรมัน
ภายหลังจากการสลายของเชโกสโลวาเกีย โดยแบ่งออกเป็นสาธารณรัฐเช็กและสาธารณรัฐสโลวัก ในปี พ.ศ. 2535 ยังคงใช้เนื้อร้องเดิม และ บทแรกของ "นัตตราตรอว์ซาบลีสกา" ได้กลายมาเป็นเพลงชาติสาธารณรัฐสโลวัก
บทร้อง.
บทร้องดั้งเดิม.
<templatestyles src="Col-begin/styles.css"/>
ตำบลชะรัด

ชะรัด เป็นตำบลหนึ่งของอำเภอกงหรา จังหวัดพัทลุง อยู่ในภาคใต้ของประเทศไทย พื้นที่ทั้งหมดอยู่ในความรับผิดชอบของเทศบาลตำบลชะรัด ตำบลชะรัดเป็นตำบลดั้งเดิมของอำเภอกงหรา มีตำนานการสร้างเมืองชะรัด มีทวดมรโหม ซึ่งเป็นผู้ก่อกำเนิดชุมชน อิสลามครั้งแรกที่ชุมชนบ้านชะรัด ชุมชนบ้านชะรัดเป็นชุมชนใหญ่ มีประเพณีวัฒนธรรมที่ถือแบบอย่างมาจากเมืองปัตตานี และได้ขยายออกเป็นชุมชนหลายชุมชนในเวลาต่อมา
อาณาเขต.
ตำบลชะรัด มีอาณาเขตติดต่อกับตำบลต่าง ๆ ดังนี้
หมู่บ้าน.
ตำบลชะรัดมีเนื้อที่ทั้งหมดประมาณ 26.82 ตารางกิโลเมตร มีทั้งหมด 9 หมู่บ้าน ดังนี้
เศรษฐกิจ.
ประชากรส่วนใหญ่ประกอบอาชีพหลัก คือ ทำสวน ทำนา รองลงมา คือ ค้าขาย รับจ้างทั่วไป และเลี้ยงสัตว์
ประชากรในตำบลชะรัด มีการประกอบอาชีพในภาคการเกษตรกรรม และนอกภาคเกษตรกรรมควบคู่กันไปอาชีพหลักของประชากรในตำบลชะรัด ได้แก่ การเกษตรกรรม นับได้ว่าเป็น
สาขาการผลิตหลักที่สำคัญของตำบล ซึ่งการเกษตรกรรมประกอบด้วย การกสิกรรม การประมง การปศุสัตว์ ทางด้านกสิกรรมพบว่าพื้นที่ส่วนใหญ่ในตำบลเป็นการทำสวนยางพารา 
ปลูกข้าว การปลูกไม้ผล พืชไร่ และพืชผัก อาทิเช่น ถั่วลิสง ถั่วหรั่ง พริกขี้หนู ขมิ้น ตะไคร้ มังคุด เงาะ ทุเรียน สะเดาเทียม เป็นต้น สำหรับการปศุสัตว์นั้น ส่วนใหญ่เลี้ยงโค แพะ หมู เป็ด และไก่
ทางด้านการประมงมีการเลี้ยงปลาในบ่อเพาะเลี้ยง กระชัง และตามแหล่งน้ำธรรมชาติ ได้แก่ ปลาดุก ปลานิล ปลาตะเพียน เป็นต้น
สำหรับอาชีพนอกภาคเกษตรกรรม ได้แก่ การประกอบอุตสาหกรรมภายในครัวเรือน เช่น อุตสาหกรรมแปรรูปไม้ยางพารา น้ำยางพารา นอกจากนี้ มีอาชีพรับจ้าง และค้าขาย
ซึ่งการรับจ้างเป็นการรับจ้างแรงงานในตำบล และตำบลใกล้เคียง รวมถึงในเขตเทศบาลเมืองพัทลุง และจังหวัดใกล้เคียง เป็นแหล่งจ้างงานที่สำคัญ สำหรับการค้าขายของเบ็ดเตล็ดในหมู่บ้าน
หรือเป็นพ่อค้าคนกลางรับซื้อผลผลิตจากเกษตรกรในตำบลเพื่อจำหน่าย
แองกลิคันคอมมิวเนียน

แองกลิคันคอมมิวเนียน  เป็นองค์การระหว่างประเทศของคริสตจักรระดับชาติและระดับภูมิภาคที่ถือนิกายแองกลิคัน มีการร่วมสมานฉันท์กับคริสตจักรแห่งอังกฤษในฐานะเป็นคริสตจักรแม่ในคอมมิวเนียน มีอาร์ชบิชอปแห่งแคนเทอร์เบอรีเป็นประธานไพรเมต 
การร่วมสมานฉันท์ในที่นี้หมายถึงมีข้อตกลงร่วมกันในการกำหนดหลักความเชื่อ และชาวแองกลิคันทุกคนสามารถมีส่วนร่วมในพิธีมหาสนิทศักดิ์สิทธิ์ในคริสตจักรใด ๆ ในคอมมิวเนียนได้
สมาชิกของแองกลิคันคอมมิวเนียนในปัจจุบันมีอยู่ประมาณ 85 ล้านคนทั่วโลก นับว่าเป็นนิกายในศาสนาคริสต์ที่ใหญ่ที่สุดเป็นอันดับสามรองจากคริสตจักรโรมันคาทอลิกและคริสตจักรอีสเทิร์นออร์ทอดอกซ์ และแม้จะอยู่ในแองกลิคันคอมมิวเนียนด้วยกันก็ไม่ใช่ทุกคริสตจักรในคอมมิวเนียนนี้ที่ใช้ชื่อแองกลิคัน เช่น คริสตจักรแห่งไอร์แลนด์ คริสตจักรสกอตติชอีปิสโคปัล คริสตจักรอีปิสโคปัล (สหรัฐ) เป็นต้น บางคริสตจักรก็เรียกตนเองว่าแองกลิคันเพราะถือว่าสืบสายมาจากคริสตจักรในอังกฤษ เช่น คริสตจักรแองกลิคันแห่งแคนาดา แต่ละคริสตจักรมีสิทธิ์กำหนดหลักความเชื่อ แนวพิธีกรรม และกระบวนการทางนิติบัญญัติเป็นของตนเอง แต่โดยมากจะถือตามคริสตจักรแห่งอังกฤษ ทุกคริสตจักรมีการจัดระเบียบองค์การแบบอิปิสโคปัล มีไพรเมตเป็นประมุข 
อาร์ชบิชอปแห่งแคนเทอร์เบอรีเป็นประมุขทางศาสนาของคริสตจักรแห่งอังกฤษ แต่ไม่มีอำนาจหน้าที่ในคริสตจักรอื่น ๆ คงเป็นที่ยอมรับเฉพาะในฐานะประมุขเชิงสัญลักษณ์ของแองกลิคันคอมมิวเนียนทั่วโลก ในบรรดาไพรเมตในนิกายแองกลิคันจึงถือว่าอาร์ชบิชอปแห่งแคนเทอร์เบอรีเป็น "บุคคลอันดับหนึ่งในบรรดาผู้ที่เท่าเทียมกัน" (Primus inter pares)
ชาวแองกลิคันถือว่าแองกลิคันคอมมิวเนียนเป็นคริสตจักรที่เป็นหนึ่งเดียว ศักดิ์สิทธิ์ สากล และสืบมาจากอัครทูต มีทั้งความเป็นคาทอลิกและโปรเตสแตนต์ ศาสนิกชนบางคนจึงถือว่าแองกลิคันเป็นนิกายคาทอลิกที่ไม่ยอมรับพระสันตะปาปา หรือเป็นนิกายโปรเตสแตนต์แบบหนึ่งแม้จะไม่มีนักเทววิทยาโดดเด่นอย่างคริสตจักรอื่น เช่น มาร์ติน ลูเทอร์ จอห์น น็อกซ์ ฌ็อง กาลแว็ง ฮุลดริช ซวิงลี หรือจอห์น เวสลีย์
สำนักงานแองกลิคันคอมมิวเนียนมีเลขาธิการคือศาสนาจารย์ โยสิอาห์ อิโดวู-เฟียรอนเป็นหัวหน้า
ฝีโบรดี

ฝีโบรตี  คือโรคกระดูกและไขกระดูกอักเสบแบบกึ่งเฉียบพลันอย่างหนึ่ง ซึ่งอาจคงอยู่ในลักษณะนี้ได้หลายปีก่อนที่จะกลายเป็นกระดูกและไขกระดูกอักเสบเต็มขั้น ตามแบบฉบับแล้วจะเกิดมีขึ้นหลังจากได้ทำการระบายโพรงหนองที่เชื่อมระหว่างกระดูกแข้งกับผิวหนัง
เชื้อที่เป็นสาเหตุที่พบบ่อยที่สุดคือ "Staphylococcus aureus"
การจัดระเบียบองค์การแบบอิปิสโคปัล

การจัดระเบียบองค์การแบบอิปิสโคปัล (/ɪˈpɪs.kə.pə﻿l/) เป็นการปกครองคริสตจักรรูปแบบหนึ่งที่มีโครงสร้างเป็นลำดับชั้นบังคับบัญชา โดยมีบิชอปหรือมุขนายกเป็นผู้นำของคริสตจักรในระดับท้องถิ่น โครงสร้างเช่นนี้มีมาตั้งแต่สมัยคริสตจักรยุคโบราณ ซึ่งสืบทอดมาเป็นคริสตจักรโรมันคาทอลิก อีสเทิร์นออร์ทอดอกซ์ แองกลิคันคอมมิวเนียน ทั้งนี้บางคริสตจักรที่ไม่ได้สืบสายมาจากสายนี้แต่รับวิธีการบริหารเช่นนี้มาก็มี
คำว่า "อิปิสโคปัล" มาจากภาษากรีก επίσκοπος (อีปิสโคปอส) แปลว่าผู้ปกครองดูแล ซึ่งเป็นศัพท์ที่มีที่มาเดียวกับคำว่า bishop ในภาษาอังกฤษ
คริสตจักรที่มีการจัดระเบียบองค์การแบบอีปิสโคปัลจะมีบิชอปหรือมุขนายกเป็นผู้ปกครอง แบ่งการปกครองออกเป็นมุขมณฑล ที่ประชุมร่วม หรือซิโนด บิชอปทำหน้าที่ประธานทั้งในศาสนาและการเมือง และประกอบพิธีสำคัญ เช่น การบวช การยืนยันความเชื่อ และการอภิเษก หลาย ๆ คริสตจักรถือว่าบิชอปเป็นตำแหน่งที่มีการสืบต่อจากอัครทูตของพระเยซู จึงเป็นผู้มีสิทธิอำนาจในการปกครองคริสตจักร และถือว่าการปกครองโดยบิชอปเป็นวิธีการบริหารคริสตจักรที่ถูกต้องตามที่ระบุในคัมภีร์ภาคพันธสัญญาใหม่
ในบางคริสตจักรได้แบ่งบิชอปหรือมุขนายกออกเป็นหลายชั้นหลายประเภท เช่น แบ่งมุขนายกออกเป็นมุขนายกประจำมุขมณฑลและมุขนายกเกียรตินาม มุขนายกแต่ละประเภทยังแบ่งออกเป็นมุขนายกและอัครมุขนายก ทั้งนี้ขึ้นอยู่กับขนบของแต่ละคริสตจักร บิชอปทั้งหลายจะร่วมสามัคคีธรรมกันในรูปของสภาหรือซิโนด สภามักมีหน้าที่เป็นที่ปรึกษาให้กับบิชอปในการดูแลเขตปกครองของตน (ตัวอย่างเช่น สภาประมุขแห่งบาทหลวงโรมันคาทอลิกแห่งประเทศไทย)
ตั้งแต่มีการปฏิรูปศาสนาฝ่ายโปรเตสแตนต์ ชาวโปรเตสแตนต์ส่วนใหญ่ก็เปลี่ยนไปใช้วิธีการปกครองแบบอื่น ได้แก่ แบบเพรสไบทีเรียน แบบคองกริเกชันนาลิสต์ ซึ่งเป็นผลจากแนวคิดของฌ็อง กาลแว็ง นักปฏิรูปศาสนาชาวฝรั่งเศส
โพรมีธีอุส

โพรมีธีอุส  เป็นภาพยนตร์ไซไฟสยองขวัญ กำกับโดย ริดลีย์ สก็อตต์ เนื้อเรื่องเกิดในจักรวาลเดียวกับเอเลียน ภาพยนตร์ที่สก็อตกำกับเมื่อ 33 ปีที่แล้ว โดยเล่าเรื่องราวของนักสำรวจที่ออกเดินทางเพื่อค้นหาต้นกำเนิดของมนุษยชาติ
รางวัล.
"โพรมีธีอุส" ได้รับรางวัลชนะเลิศประจำปี 2012 ดังนี้
ภาคต่อ.
ภาคต่อของ "โพรมีธีอุส" เดิมใช้ชื่อว่า "Alien: Paradise Lost" ต่อมาเมื่อวันที่ 14 พฤศจิกายน 2015 ภาพยนตร์ได้เปลี่ยนชื่อเป็น "" เข้าฉายเมื่อวันที่ 4 สิงหาคม 2017
รถบัสแมว

รถบัสแมว  เป็นตัวละครของ สตูดิโอจิบลิ ในภาพยนตร์การ์ตูนเรื่อง "โทโทโร่เพื่อนรัก" ซึ่งกำกับโดย ฮะยะโอะ มิยะซะกิ ในปี พ.ศ. 2531
รถบัสแมวเป็นสิ่งมีชีวิตขนาดใหญ่ มีลักษณะเป็นแมวเพศผู้ ดวงตาสามารถส่องไฟสว่างได้ มีขาข้างละหกขาสองข้าง รวมเป็นสิบสองขาคล้ายด้วง โดยประตูเข้าไปในตัวรถจะปรากฏขึ้นเมื่อมีผู้โดยสารจะใช้บริการ ภายในร่างกายจะกลวงเป็นห้องโดยสารแบบรถประจำทาง ซึ่งที่นั่งและพื้นเป็นขนแมว คอยทำหน้าที่รับส่งเหล่าภูติทั้งหลาย ซึ่งรถบัสแมวมีความคล่องตัวและรวดเร็วอย่างมาก 
ซึ่งจากความนิยมของภาพยนตร์และตัวละครนี้แล้ว ทำให้รถบัสแมว กลายเป็นผลิตภันฑ์ยอดนิยม อาทิของเล่นสำหรับเด็ก เช่น รถเด็กเล่นที่มีลักษระเป็นรถบัสแมว และผลิตภันฑ์อื่นๆมากมาย
สายหลักโซยะ

รถไฟฮกไกโดสายหลักโซยะ  เป็นเส้นทางรถไฟในจังหวัดฮกไกโด ระหว่างสถานีอาซาฮิกาวะ นครอาซาฮิกาวะ ถึงสถานีวักกาไน นครวักกาไน ดำเนินการโดย JR ฮกไกโด 
ที่มาของชื่อสายมาจาก กิ่งจังหวัดโซยะ ซึ่งเป็นที่ตั้งของปลายทางรถไฟ
L: รถด่วนพิเศษ ("ซูเปอร์ โซยะ"/"ซาโรเบ็ตสึ")
R: รถเร็วทุกขบวนแวะจอด
r: รถเร็วบางขบวนแวะจอด
- : ทุกขบวนไม่แวะจอด
สถานี.
<templatestyles src="Reflist/styles.css" />
ภาษาว้า

ภาษาว้า มีผู้พูดทั้งหมด 1,188,000 คน พบในพม่า 922,000 คน (พ.ศ. 2551) โดยมี 415,000 คน พูดได้ภาษาเดียว ส่วนใหญ่เป็นผู้หญิง พบในทางเหนือของรัฐฉาน บริเวณตอนบนของแม่น้ำสาละวิน และทางตะวันออกของรัฐฉานแถบเชียงตุง พบในจีน 266,000 คน (พ.ศ. 2543) ทางตะวันตกเฉียงใต้ของยูนนาน จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง มีไบเบิลที่เขียนด้วยภาษาว้า มีสำเนียงหลัก 3 สำเนียง
ฟุตบอลทีมชาติไอร์แลนด์

ฟุตบอลทีมชาติไอร์แลนด์ สามารถหมายถึง
ฟุตบอลทีมชาติไอร์แลนด์ (ค.ศ. 1882 - 1950) เป็นฟุตบอลทีมชาติดั้งเดิมของสมาคมฟุตบอลไอริช (IFA) โดยเป็นทีมชาติที่เป็นตัวแทนของเกาะไอร์แลนด์ทั้งเกาะ ก่อนที่เกาะไอร์แลนด์จะแยกออกเป็นไอร์แลนด์เหนือและสาธารณรัฐไอร์แลนด์ เล่นครั้งแรกในปี ค.ศ. 1882
ฟุตบอลทีมชาติไอร์แลนด์เหนือ เป็นทีมชาติที่เปลี่ยนแปลงมาจากทีมเดิมของสมาคมฟุตบอลไอริช บางครั้งเล่นในนามทีมชาติไอร์แลนด์ จนถึงปี ค.ศ. 1970 
ฟุตบอลทีมชาติสาธารณรัฐไอร์แลนด์
Fourniere's gangrene

Fourniere's gangrene เป็นโรคติดเชื้ออย่างหนึ่ง ทำให้มีเนื้อตายเน่า (gangrene) บริเวณอวัยวะเพศและรอบรูทวารหนัก
การรักษา.
Fourniere's gangrene เป็นภาวะฉุกเฉินทางศัลยกรรมระบบปัสสาวะ จำเป็นต้องได้รับยาปฏิชีวนะทางหลอดเลือดดำและการตัดเอาเนื้อตายออกและส่วนใหญ่จำเป็นต้องยกลำไส้ใหญ่มาเปิดบริเวณหน้าท้องเพื่อเลี่ยงไม่ให้มีอุจจาระปนเปื้อนแผล
ตะกร้อไทยแลนด์ลีก

ตะกร้อ ไทยแลนด์ ลีก เป็นการแข่งขันตะกร้อลีกอาชีพซึ่งจัดโดยสมาคมตะกร้อแห่งประเทศไทย ในพระบรมราชูปถัมภ์ ร่วมกับ การกีฬาแห่งประเทศไทย โดยเป็นลีกระดับสูงสุดของระบบลีกตะกร้อไทย มีทีมเข้าร่วมการแข่งขัน 9 ทีม (ฤดูกาล 2563)
ประวัติ.
จุรินทร์ ลักษณวิศิษฏ์ รัฐมนตรีประจำสำนักนายกรัฐมนตรี ("ในขณะนั้น") ได้แต่งตั้ง พลตรีจารึก อารีราชการัณย์ นายกสมาคมตะกร้อแห่งประเทศไทย เป็นประธานคณะกรรมการบริหารการแข่งขัน ตะกร้อไทยแลนด์ลีก พร้อมทั้งคณะผู้บริหารผู้ทรงคุณวุฒิจำนวน 18 คน 
การแข่งขันใช้ชื่อ "ตะกร้อไทยแลนด์ลีก" โดยการแข่งขันปีแรก กำหนดรับทีมจังหวัดต่าง ๆ สมัครเข้าแข่งขันภายในวันที่ 31 ต.ค. 2543 หลังจากนั้นคณะกรรมการฯ จะพิจารณาทีมที่มีความเหมาะสมเข้าร่วมการแข่งขัน 10 ทีม เนื่องมีปัญหาหลายอย่างจึงทำให้ การแข่งขัน “ตะกร้อ ไทยแลนด์ ลีก” เริ่มในปลายปี พ.ศ. 2544 โดยการกีฬาแห่งประเทศไทย ร่วมกับสมาคมตะกร้อแห่งประเทศไทย ได้กำหนดการอบรมสัมมนา ผู้ฝึกสอน ผู้จัดการทีม ผู้ตัดสิน และผู้จัดการแข่งขัน ขึ้นในระหว่างวันที่ 9 – 11 พฤษภาคม พ.ศ. 2544 ณ โรงแรมชาลีน่าปริ้นเซส กรุงเทพมหานคร จึงทำให้เกิดการแข่งขันเซปักตะกร้อเพื่อการอาชีพขึ้น โดยมีผู้ตัดสินเข้าร่วมการอบรมสัมมนาประมาณ 50 คน มีทีมที่พร้อมและผ่านการคัดเลือกของคณะกรรมการให้เข้าร่วมการแข่งขัน ในครั้งแรก จำนวน 10 ทีม ดังนี้ นครปฐม กาญจนบุรี แพร่ เชียงใหม่ นครสวรรค์ อุดรธานี อุบลราชธานี ศรีสะเกษ ขอนแก่น นครราชสีมา
การแข่งขันมีขึ้นในครั้งแรกระหว่างวันที่ 10 พฤศจิกายน พ.ศ. 2544 ถึงวันที่ 6 เมษายน พ.ศ. 2545 จัดการแข่งขันแบบเหย้าเยือน ผลการแข่งขันเมื่อหมดฤดูกาลแข่งขันแล้วทีมที่ชนะเลิศ ได้แก่นครปฐม ได้รับเงินรางวัล 1,000,000 บาท
พ.ศ. 2547 การแข่งขันตะกร้อไทยแลนด์ลีกครั้งที่ 3 ได้มีการทีมสโมสรเข้าร่วมการแข่งขันเป็น 12 สโมสร ได้แก่ นครปฐม กาญจนบุรี แพร่ เชียงใหม่ นครสวรรค์ อุดรธานี อุบลราชธานี ศรีสะเกษ นครราชสีมา มหาสารคาม นนทบุรี และ สุพรรณบุรี ทีมชนะเลิศ ได้แก่ นครปฐม
ทั้งนี้ กกท. ได้ให้ความช่วยเหลือในการประสานเจรจาอัตราค่าใช้จ่ายการถ่ายทอดสดการแข่งขันนัดละ 2.5 แสนบาท นอกจากนี้ยังจะช่วยเหลือในการเจรจากับการบินไทย ขอลดหย่อนค่าเครื่องบินโดยสารในการเดินทางแข่งขันแบบเหย้า-เยือนของทีมจังหวัดต่าง ๆ รวมทั้ง การตรวจสอบความฟิตและการใช้สารต้องห้ามของนักกีฬาในระหว่างการแข่งขันด้วย
รูปแบบการแข่งขัน และ ผู้สนับสนุน.
รูปการแข่งขันเดิม.
ระบบการแข่งขันตะกร้อ ไทยลีก ดิวิชั่น 1 แต่ละสโมสรสามารถส่งชื่อผู้เล่นตลอดฤดูกาลแข่งขันได้ไม่เกิน 18 คน ในการทำการแข่งขันแต่ละครั้ง จะส่งทีมลงทำการแข่งขันได้ 2 ทีม คือทีม ก. กับ ทีม ข. แต่ละทีมจะส่งรายชื่อลงทำการแข่งขันได้ไม่เกิน 5 คน ตัวจริง 3 คน ตัวสำรอง 2 คน เปลี่ยนตัวได้ 1 คน ในการทำการแข่งขันแต่ละครั้ง หากสามารถชนะได้ทั้ง 2 ทีม จะได้ 2 คะแนน ชนะทีมเดียวจะได้ 1 คะแนน แพ้ทั้ง 2 ทีม จะได้ 0 คะแนน การจัดลำดับบนตารางคะแนน ดังนี้
ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับ ดังนี้
ในการจัดอันดับระหว่างการแข่งขันเพื่อแสดงลำดับในตารางคะแนนระหว่างฤดูกาลให้ใช้เกณฑ์พิจารณาดังต่อไปนี้
ผู้สนับสนุน
เงินรางวัล.
กกท. เป็นผู้สนับสนุนเงินรางวัล ของฟุตบอลไทยพรีเมียร์ลีก
นอกจากนี้ยังมีเงินบำรุงทีมที่เข้าร่วมแข่งขัน ทีมละ 1ล้านบาท , เงินรางวัลสำหรับนักฟุตบอลยอดเยี่ยม,ดาวซัลโว,โค้ชยอดเยี่ยม และ เงินรางวัลอื่นๆ
กัศมีร์

กัศมีร์  หรือที่นิยมอ่านว่า แคชเมียร์  คือภูมิภาคทางตะวันออกเฉียงเหนือสุดของอนุทวีปอินเดีย ซึ่งก่อนคริสต์ศตวรรษที่ 19 คำว่า "กัศมีร์" ถูกใช้เพื่อสื่อถึงหุบเขากัศมีร์เท่านั้น ซึ่งเป็นหุบเขาที่คั่นระหว่างเทือกเขาหิมาลัยและเทือกเขาปีร์ปัญจาล แต่ในปัจจุบัน คำว่ากัศมีร์ครอบคลุมถึงพื้นที่ในสามประเทศ ได้แก่อาณาบริเวณในปกครองของอินเดียที่เรียกว่า "ชัมมูและกัศมีร์" และ "ลาดัก" และอาณาบริเวณในปกครองของปากีสถานที่เรียกว่าเขต "อาซัดกัศมีร์" และ "กิลกิต-บัลติสถาน" รวมถึงอาณาบริเวณในปกครองของจีนที่เรียกว่า "อักไสชิน" และ "คาหล่าคุนหลุน"
ในปัจจุบันนี้ พื้นที่ 43% ของกัศมีร์อยู่ในปกครองของอินเดีย, 37% อยู่ในปกครองของปากีสถาน และราว 20% อยู่ในปกครองของจีน มีประชากรอาศัยอยู่ในกัศมีร์ทั้งสิ้นราว 13–14 ล้านคน ในจำนวนนี้ 70% อาศัยอยู่ในเขตของอินเดีย ประชากรส่วนใหญ่ในพื้นที่กัศมีร์นับถือศาสนาอิสลาม (83%) รองลงมาคือศาสนาฮินดู (14%) และศาสนาพุทธ (1%) 
ประวัติศาสตร์.
คริสต์ศตวรรษที่ 1 พื้นที่กัศมีร์เป็นศูนย์กลางที่สำคัญของศาสนาฮินดู รวมถึงศาสนาพุทธในเวลาต่อมา ต่อมาในปี 1339 กัศมีร์ตกอยู่ในปกครองของเจ้าอิสลามคนแรกซึ่งได้สถาปนาราชวงศ์ชาฮ์มีร์ กัศมีร์เป็นดินแดนในจักรวรรดิโมกุลระหว่างปี 1586 ถึง 1751 หลังจากนั้นเป็นส่วนหนึ่งของจักรวรรดิอัฟกันจนถึงปี 1820 ซึ่งเป็นปีที่กัศมีร์ถูกผนวกเข้าเป็นส่วนหนึ่งของจักรวรรดิซิกข์ 
เมื่อชาวซิกข์พ่ายแพ้สงครามกับอังกฤษในปี 1846 ราชรัฐชัมมูถือโอกาสเข้าซื้อดินแดนกัศมีร์จากอังกฤษ และแล้วกัศมีร์ก็กลายเป็นส่วนหนึ่งของชัมมูนับตั้งแต่นั้น ซึ่งชัมมูเองก็มีสถานะเป็นหนึ่งในรัฐพื้นเมืองของบริติชราชในกำกับของพระเจ้าแผ่นดินอังกฤษ
ในปี 1947 เมื่ออังกฤษได้แบ่งบริติชราชออกเป็นประเทศอินเดีย (ชาวฮินดู) และประเทศปากีสถาน (ชาวมุสลิม) ทั้งสองฝ่ายต่างอ้างสิทธิ์เหนือดินแดนชัมมูและกัศมีร์ จนบานปลายเป็นสงครามกัศมีร์ครั้งที่หนึ่งในปี 1947 แม้ว่าท้ายที่สุด พื้นที่กัศมีร์ส่วนใหญ่ตกเป็นของอินเดีย และอินเดียก็สามารถจัดการปกครองกัศมีร์จนมีเสถียรภาพ แต่ปากีสถานก็ยังคงอยากครอบครองพื้นที่ทั้งหมดของกัศมีร์ ดังนั้นเมื่ออินเดียพ่ายแพ้สงครามกับจีนในปี 1962 และเสียอักไสชินให้แก่จีน ปากีสถานเห็นเป็นโอกาสจึงทำการยุแหย่จนเกิดเป็นสงครามกัศมีร์ครั้งที่สองในปี 1965
การท่องเที่ยว.
แม้ภูมิภาคกัศมีร์จะเผชิญกับปัญหาทางการเมืองและความมั่นคงเป็นระยะ แต่การท่องเที่ยวยังคงเป็นรายได้สำคัญของท้องถิ่น กัศมีร์ได้รับสมญานามว่า "สรวงสวรรค์บนดิน" และบ้างถูกเรียกว่า "สวิตเซอร์แลนด์แห่งอินเดีย" ด้วยภูมิประเทศที่งดงามราวภาพวาด ทั้งทะเลสาบใส ภูเขาหิมะ ทุ่งดอกไม้ และหมู่บ้านกลางหุบเขา ทำให้กัศมีร์เป็นหนึ่งในจุดหมายปลายทางยอดนิยมของนักท่องเที่ยว
ศรีนครซึ่งเป็นเมืองเอกของหุบเขากัศมีร์เป็นจุดศูนย์กลางด้านการท่องเที่ยวมีทะเลสาบดาล ที่มีชื่อเสียงพร้อมเรือนแพลอยน้ำ และเรือพายชิการาให้นั่งชมวิวท่ามกลางธรรมชาติและตลาดลอยน้ำ นอกจากนี้ยังมีสวนแนวโมกุลอันเก่าแก่ที่สะท้อนรสนิยมสมัยราชวงศ์โมกุล
ในฤดูหนาว นักท่องเที่ยวจำนวนมากเดินทางไปกุลมาร์ค (Gulmarg) และโซนามาร์ค (Sonamarg) ซึ่งเป็นสถานที่เล่นสกีและกิจกรรมหิมะที่มีชื่อเสียง ท่ามกลางฉากหลังของเทือกเขาหิมาลัยอันตระการตา ส่วนฤดูใบไม้ผลิและฤดูร้อนนั้นเหมาะสำหรับการเดินป่า ปีนเขา และชมทุ่งดอกไม้
ในบริเวณหุบเขากัศมีร์มีจำนวนนักท่องเที่ยวประมาณ 300,000 ถึง 350,000 คนต่อปี
เดฟ โกรล

เดวิด เอริก "เดฟ" โกรล (14 มกราคม พ.ศ. 2512 —) เป็นนักดนตรีร็อกและนักร้อง-นักแต่งเพลงชาวอเมริกัน ซึ่งเป็นนักร้องนำ มือกีตาร์ นักแต่งเพลงหลักและผู้ก่อตั้งวงฟูไฟเตอร์ส โดยก่อนหน้านั้น เขาเป็นมือกลองในวงกรันจ์เนอร์วานา นอกจากนี้ โกรลยังเป็นมือกลองและผู้ร่วมก่อตั้งวงเดมครุควัลเจอร์ เป็นผู้แต่งและเล่นเพลงในไซต์โปรเจ็กต์ชื่อเลท! และโพรบอท และมีส่วนเกี่ยวข้องกับวงควีนส์ออฟเดอะสโตนเอจหลายครั้งในทศวรรษที่ 2000 โกรลยังเป็นมือกลองเฉพาะกิจให้กับนักดนตรีอีกหลายคน เช่น การ์เบจ คิลลิ่งโจ๊ก ไนน์อินช์เนลส์ เดอะโพรดิจี สแลช จูเลียต ลูวิส เทนาเชียสดี ทอม เพตตีแอนด์เดอะฮาร์ทเบรกเกอร์ส และเลมมี คิลมิสเตอร์ ล่าสุด เดฟ โกรล ก็ได้ ลงมือกำกับสารคดีเรื่อง "What Drives Us"’ สารคดีของการเป็นนักดนตรีของศิลปินร็อกหลากยุค
ชีวิตในวัยเด็ก.
เกิดที่เมืองวอร์เรน,รัฐโอไฮโอ มารดาคือ Virginia Jean (née Hanlon) ประกอบอาชีพครู และบิดาคือ Jame Harper Grohl ประกอบอาชีพนักข่าว เขาเป็นชาวสโลวาเกีย , เยอรมัน , และมีวงศ์ตระกูลเป็นไอริซ เมื่อเขายังเป็นเด็ก , ครอบครัวเขาได้ย้ายจากวอร์เรนไปยังเมือง สปริงฟิลด์ , รัฐเวอร์จิเนีย เมื่อ Dave Grohl อายุได้ 7 ขวบ , พ่อและแม่ได้หย่าร้างกันและ Dave Grohl ก็เติบโตมากับแม่ของเขา
เนมูโระ

เนมูโระ (ไอนุ: ニムオロ "นิมุโอโร") เป็นนครที่ตั้งอยู่ทางภาคตะวันออกของจังหวัดฮกไกโด ประเทศญี่ปุ่น เป็นที่ตั้งสำนักงานกิ่งจังหวัดเนมูโระ เป็นเทศบาลที่อยู่ทางตะวันออกสุดบนเกาะหลักของฮอกไกโด และเป็นนครที่อยู่ทางตะวันออกสุดของประเทศญี่ปุ่น
ส้มเช้ง

ส้มเช้ง (ชื่อวิทยาศาสตร์: "Citrus" × "sinensis "บางครั้งเขียนเป็น" Citrus sinensis") หรือส้มตรา หมากหวาน เป็นพืชพื้นเมืองของจีน เป็นส้มในกลุ่มส้มเกลี้ยง ทรงพุ่มขนาดเล็ก ดอกสีขาวครีม ผลกลม เว้าบริเวณขั้วเล็กน้อย ก้นผลเป็นวงคล้ายมีตราติด เปลือกหนา ขรุขระ มีต่อมน้ำมันทั่วผล เมื่ออ่อนเปลือกสีเขียวเข้ม พอสุกเป็นสีเขียวอ่อนอมเหลือง ก้านผลใหญ่ เนื้อในสีเหลือง ชาวจีนใช้เป็นผลไม้มงคลในเทศกาลสารทจีน, เทศกาลไหว้พระจันทร์ และ พิธีมงคลสมรสของชาวจีน วิธีกินสดหรือทำน้ำผลไม้
เกาลัดไทย

เกาลัดไทย (ชื่อวิทยาศาสตร์: "Sterculia monosperma") เป็นพืชท้องถิ่นในจีนตอนใต้ บริเวณกวางตุ้ง กวางสี ยูนนาน ไต้หวัน จากนั้นจึงมีการแพร่กระจายไปยังอินเดีย เวียดนาม อินโดนีเซีย มาเลเซีย ญี่ปุ่น รวมทั้งไทย ผลเป็นผลแห้ง แตกเปลือกแข็ง เปลือกสีแดง หุ้มเมล็ดสีดำข้างใน เนื้อในเมล็ดสีเหลือง ต้มสุกแล้วเป็นสีเหลืองสด ผลเมื่อนำไปต้มหรือคั่วก่อนจะรับประทานได้ ไม้นำไปทำเฟอร์นิเจอร์ได้ดี เนื้อไม้มีเรซินมาก นำไปใช้ประโยชน์ทางอุตสาหกรรมได้
เกาลัดญี่ปุ่น

เกาลัดญี่ปุ่น (ชื่อวิทยาศาสตร์: "Castanea crenata")เป็นเกาลัดชนิดหนึ่งที่เป็นพืชพื้นเมืองของญี่ปุ่นและเกาหลีใต้ สูง 10-15 m ใบคล้ายกับเกาลัดหวาน ขนาดเล็กกว่าเล็กน้อย ยาว 8-19 cm และกว้าง 3-5 cm ดอกสมบูรณ์เพศ ยาว 7-20 cm ออกดอกในฤดูร้อน ติดผลในฤดูใบไม้ร่วง 
การปลูกและใช้ประโยชน์.
เกาลัดญี่ปุ่นเป็นผลไม้ที่สำคัญในญี่ปุ่น มีการคัดเลือกสายพันธุ์ที่ให้ผลขนาดใหญ่ มีการปลูกทั่วไปในจีนทางตะวันออกและไต้หวัน
กฤตภาศ ศักดิษฐานนท์

กฤตภาศ ศักดิษฐานนท์ หรือ กฤต เป็นนักแสดงชาวไทย
ประวัติ.
เกิดที่โรงพยาบาลพระนครศรีอยุธยา จังหวัดพระนครศรีอยุธยา ต่อมาได้ย้ายมาอาศัยอยู่ที่ อำเภอพระพุทธบาท จังหวัดสระบุรี เขาจบปริญญาตรีเมื่อปีพ.ศ. 2544(ปีการศึกษา2543) จากคณะมนุษยศาสตร์และสังคมศาสตร์ มหาวิทยาลัยขอนแก่น วิชาเอกบรรณารักษศาสตร์และสารนิเทศศาสตร์ วิชาโทปรัชญา แล้วทำงานทั้งภาครัฐและเอกชน จนกระทั่งปี พ.ศ. 2546 ได้ลาออกจากการเป็นบรรณารักษ์ห้องสมุดมหาวิทยาลัยมหิดล กาญจนบุรี เพื่อเป็นนักแสดงสังกัดบริษัทโพลีพลัสตั้งแต่ปี 2546 ถึงปี 2552 หลังจากนั้นเป็นนักแสดงอิสระ มีละครที่เล่นเป็นตัวหลักประมาณ 12 เรื่อง ต่อมาได้สำเร็จการศึกษาระดับปริญญาตรี รัฐศาสตรบัณฑิต วิชาเอกการปกครอง (เกียรตินิยมอันดับ 1) จากคณะรัฐศาสตร์ มหาวิทยาลัยรามคำแหง และปริญญาโท อักษรศาสตรมหาบัณฑิต สาขาปรัชญา คณะอักษรศาสตร์ จุฬาลงกรณ์มหาวิทยาลัย ปัจจุบันกำลังศึกษาต่อในระดับปริญญาโท สาขาวิชารัฐศาสตร์ วิชาเอกการเมืองการปกครอง มหาวิทยาลัยสุโขทัยธรรมาธิราช รวมทั้งเป็นนักแสดง นักเขียน พิธีกร ผู้ดำเนินรายการโทรทัศน์ วิทยากร อาจารย์พิเศษ ตามสถาบันการศึกษาต่างๆ เป็นคอลัมนิสต์ในนิตยสารมติชนสุดสัปดาห์ คอลัมน์ Agora เป็นผู้ก่อตั้งกลุ่ม ฅน หระ รี (Saraburi People) ทำกิจกรรมทางศิลปะ วัฒนธรรม ประวัติศาสตร์ และพัฒนาสังคม ในพื้นที่ จ.สระบุรี และดำรงตำแหน่งรองผู้อำนวยการหลักสูตรปรัชญา การเมือง และเศรษฐศาสตร์ (PPE) ศูนย์ลำปาง วิทยาลัยสหวิทยาการ มหาวิทยาลัยธรรมศาสตร์
จุดยืนทางการเมือง.
กฤตภาศ เป็นหนึ่งในผู้ลงชื่อคัดค้านการยุบพรรคอนาคตใหม่
ขบวนการพลเรือนและพลรัฐ

พรรคขบวนการพลเรือนและพลรัฐ  เป็นพรรคการหนึ่งในประเทศฝรั่งเศส โดยเปลี่ยนชื่อมาจากพรรคขบวนการพลเรือน ซึ่งก่อตั้งโดยนายฌ็อง-ปิแยร์ เฌอแวนเนอมองต์ อดีตสมาชิกสังกัดพรรคสังคมนิยม (ฝรั่งเศส) เนื่องจากความไม่ลงรอยกับพรรคในเรื่องของสงครามอ่าวเปอร์เซีย และสนธิสัญญามาสทริชท์ โดยพรรคเน้นอุดมการณ์แบบกระแสความเคลือบแคลงการบูรณาการของยุโรป (Eurosceptic) และเป็นพรรคแบบนิยมฝ่ายซ้าย
พรรคขบวนการพลเรือนและพลรัฐ ได้รับเลือกสมาชิกวุฒิสภาจำนวน 1 ที่นั่ง ได้แก่นายฌ็อง-ปิแยร์ เฌอแวนเนอมองต์ ซึ่งสังกัดกลุ่ม RDSE ซึ่งเป็นกลุ่มที่ถือว่าเป็นยุโรปนิยมหัวรุนแรง
รอยัลไฮเนส

รอยัลไฮเนส  หรือ รอยัลไฮนิส (/ˈhʌɪnɪs/) เป็นฐานันดรศักดิ์ของสมาชิกราชวงศ์บางชั้นในทวีปยุโรป มักใช้นำพระนามเจ้าชายหรือเจ้าหญิงที่เป็นพระราชบุตรในสมเด็จพระราชาธิบดีหรือสมเด็จพระราชินีนาถ
ฐานันดรศักดิ์รอยัลไฮเนสมีศักดิ์ต่ำกว่า "อิมพีเรียลไฮเนส" แต่สูงกว่า "แกรนด์ดิวคัลไฮเนส", "ไฮเนส" และ "เซอรีนไฮเนส" เป็นต้น 
ต้นกำเนิด.
สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรมระบุว่าฐานันดรศักดิ์ "รอยัลไฮเนส" ใช้ครั้งแรกเมื่อพระคาร์ดินัล-อินฟันเตแฟร์ดีนันด์แห่งออสเตรีย พระราชโอรสพระองค์เล็กในพระเจ้าเฟลีเปที่ 3 แห่งสเปน เสด็จเยี่ยมวิกตอร์ อามาเดอุสที่ 1 ดยุกแห่งซาวอย ในระหว่างการเสด็จเยือนกลุ่มประเทศแผ่นดินต่ำ และท่านไม่ให้ดยุกเรียกท่านว่า "ไฮเนส" แต่ให้เรียกว่า "รอยัลไฮเนส" จึงถือว่า รอยัลไฮเนส มีบันทึกว่าใช้ครั้งแรกในปี ค.ศ. 1633
พระบรมวงศานุวงศ์ไทย.
เมื่อแปลพระนามพระบรมวงศานุวงศ์ไทยเป็นภาษาอังกฤษ ราชบัณฑิตยสถานกำหนดให้ "รอยัลไฮเนส" เป็นคำนำพระนามาภิไธยและพระนามของพระบรมวงศานุวงศ์ที่มีพระอิสริยยศและสกุลยศชั้นเจ้าฟ้า จนถึงพระเจ้าวรวงศ์เธอ พระองค์เจ้า เช่น สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้เขียนเป็นภาษาอังกฤษว่า Her Royal Highness Princess Maha Chakri Sirindhorn เป็นต้น